**О Т Ч Е Т З А Д Е Й Н О С Т Т А**

**на НЧ „Васил Друмев 1927“**

**2022 г.**

Винаги започваме с това, че съобразно нашата материална база организираме и нашата дейност.

През 2022 г. всички мероприятия бяха посветени на 95-годишния юбилей на читалището. Най-впечатляващото събитие бе организирания и проведен IV Фолклорен фестива „Край Баталова воденица“. В него се отличи нашата фолклорна певческа група, както и много други самодейни състави. Събитието се проведе на открита сцена пред читалището. Бяха поканени и участваха в програмата бивши участници в певческата ни група. Изпълнителите се радваха на голям интерес от нашите съкварталци.

През годината нашата **ВГ „Баталова воденица“** имаше много участия и спечелени награди във фолклорни фестивали:

* Участие в Международен фолклорен фестивал в Република Гърция, гр. Катерини Паралия, организиран от MIOFF. Това пътуване съчетахме и с посещение на Метеора - забележителен природен феномен.
* Участие в XIX Фестивал на читалищното вокално изкуство, организиран от НЧ „Райко Алексиев - 1974“ гр. София, където бяхме отличени с първо място.
* Диплом и Първо място в раздел „Обреди и обичаи“ на 41 Общински фолклорен събор на народното творчество „От Тимок до Вита“.
* Участие в Кулинарна изложба и участие в с. Извор на празника „Червен, червен Великден“.
* Участие в „Да запеем песните на Гюрга Пинджурова“, организиран от местното читалище и Общината в гр. Трън.

По традиция отбелязахме всички празници през годината - Бабинден, 1 и 8 март, Първа пролет, Лазаровден и Цветница, 24 май, 1 юни, Денят на народните будители, Коледа.

Активна дейност отчетоха **клубовете „Род и памет“, „Сръчни ръце“, „Ние жените“, Литературен клуб.** Организирани бяха много литературни вечери, беседи, изработени бяха сувенири за Цветница и Великден. Забележителна бе срещата с доц. Ракова за представяне на книгата й „Некоронования цар на София – инж. Иван Иванов“, представяне на поезията на Ал. Пергелов и мн. други. Беше представено есето, което бе отличено с трета награда в „Родопите и родопчанинът“ на авторката Й. Гергинова.

Организираното обучение за подготовка по **Български език и литература** като съвместна дейност, както и обучението по **изобразително изкуство**, също се проведоха успешно през годината.

Обслужването на читателите в нашата **библиотека** е на ниво. През годината получихме много дарения и закупихме нови детски книги, които обогатиха библиотечния фонд.

Голям интерес предизвика организираната беседа на клуб „Род и памет“ с лектор съкварталеца Захари Миленков за историята на квартал „Баталова воденица“ - старото име на кв. „Сердика“, където не намира нашето читалище.

Красимира Апостолова,

секретар на НЧ „Васил Друмев 1927“